Dona'm les entitats que apareixen en el text següent:
Mila Segarra i Neira (Barcelona, 1 d'octubre de 1950) és una filòloga i professora catalana. El 1974 es va llicenciar en filosofia i lletres (Secció de Filologia Hispànica) a la Universitat Autònoma de Barcelona i, el 1985, s'hi va doctorar, amb la tesi La reforma lingüística catalana: Vol. 1: Ortografia. Vol. 2: Ortografia i morfologia. Vol. 3: Sintaxi. Vol. 4: Notes i bibliografia. Ha estat professora titular del Departament de Filologia Catalana de la Universitat Autònoma de Barcelona, on ha exercit la docència des del curs 1974-1975 fins a la seva jubilació. Les seves línies d'investigació han estat l'estandardització i codificació, la llengua i els mitjans de comunicació, i la lingüística històrica. Des del 1991 ha participat en diversos projectes d'investigació, en especial sobre models de llengua als mitjans (Els models de llengua i els mitjans de comunicació audiovisuals (ràdio i televisió) en català, 1991-1995; La interrelació dels discursos oral i escrit en l'audiovisual, 1996-1999; Variació i creativitat en la subtitulació, 2000-2003), dirigits per la doctora Anna M. Torrent. Ha format part també del projecte Essai de dictionnaire historique de la langue catalane, de J. B. Alart (2000-2004), dirigit per Vicent de Melchor Muñoz. És membre del grup d'investigació Llengua i Media de la Universitat Autònoma de Barcelona, i ha participat, dins del grup Llengua i Media, en l'elaboració dels criteris per a la subtitulació del col·loquial en els programes de televisió, per encàrrec de Televisió de Catalunya, i en l'informe La qualitat de la llengua catalana a la televisió, encarregat pel Consell de l'Audiovisual de Catalunya. Ha publicat diverses obres sobre la llengua catalana, d'entre les quals destaquen la Història de l'ortografia catalana i la Història de la normativa catalana, ambdues de 1985, i biografies i estudis sobre Pompeu Fabra (1991, 1998).
Mila Segarra i Neira : persona, Barcelona : Entitat_Geopolítica, Universitat Autònoma de Barcelona : educació, Departament de Filologia Catalana : organització, Anna M. Torrent : artista_o_autor, Vicent de Melchor Muñoz : persona, Llengua i Media : organització, Televisió de Catalunya : mitjans_massius, Història de la normativa catalana : obra_escrita, Pompeu Fabra : estudiós/científic, Essai de dictionnaire historique de la langue catalane : obra_escrita, J. B. Alart : persona, Consell de l'Audiovisual de Catalunya : organització, Història de l'ortografia catalana : obra_escrita